6 valhetta, jotka ikisinkku uskottelee itselleen
Moni ajattelee, että sinkkuus johtuu olosuhteista.
1. Ajattelet, että elinympäristössäsi ei ole ketään potentiaalista
Asuinpaikallasi ei ole mitään tekemistä sen oikean löytymisen kanssa. Ei etenkään nykymaailmassa, jossa teknologia mahdollistaa yhteydenpidon vaikka pallon toiselle puolelle. Silti jopa miljoonakaupungeissa asuvat naiset valittavat, että heillä ei ole mitään mahdollisuuta törmätä omassa elinpiirissään potentiaaliseen mieheen.
Höpöhöpo. Miehiä on kaikkialla. Olennainen kysymys kuuluu: onko sinulla riittävästi itseluottamusta kommunikoida heidän kanssaan?
2. Luulet, että kaikki miehet ovat...
Kaikki miehet ovat pettureita. Kukaan mies ei osaa arvostaa naista. Yksikään mies ei ole valmis tasavertaiseen parisuhteeseen. Ja niin edelleen. Valitse itse se sana, jota vihaat eniten ja jollaisina miehiä pidät.
Miksi sortua yleistyksiin, koska ne eivät kuitenkaan pidä paikkansa.
3. Kuvittelet, että miehet ovat kiinnostuneita vain sinua nuoremmista naisista
Iän ei pitäisi koskaan rajoittaa sen oikean löytämistä. Moni kuvittelee, että kaikki miehet haluavat etenkin keski-ikäistyttyään itseään huomattavastikin nuoremman partnerin. Fiksu mies ei etsi ikää, vaan ihmistä. Fiksujakin on.
4. Luulet, että sinussa on jotain vikaa
Tuskin kukaan kuvittelee olevansa täydellinen. Jokainen normaali ihminen löytää itsestään jotain vikoja, puutteita ja huonoja puolia. Jokainen. Se ei silti estä heitä löytämästä kumppania. Päästä sinäkin irti kuvitelmastasi ja ole se, mikä haluat olla.
Omien puutteiden tiedostamisen ei pitäisi estää ketään olemasta, tekemästä tai saamasta elämässään sitä, mitä haluaa. Oma ajattelutapa vaikuttaa siihen, missä valossa itsensä näkee. Se vaikuttaa myös kykyyn löytää rinnalleen rakkaus.
5. Uskot rakkauden vain tupsahtavan eteesi
Ihmiset suunnittelevat koulutuksensa, uransa, lomansa ja monta muuta asiaa. Mutta eivät rakkautta. Toivomme, uskomme ja unelmoimme, että se vain tupsahtaa jostain, kun aika on sopiva. Toivominen ei johda mihinkään. Jos tiedät mitä haluat ja teet jotain saadaksesi sen, saavutat haluamasi nopeammin. Kukaan ei tule hakemaan sinua kotoa.
6. Et näe itseäsi kyllin viehättävänä
On helppoa ja inhimillistäkin kuvitella, että naisen pitäisi olla tietynlainen. Höpsistä. Toinen viehättyy muodokkaasta taskuvenuksesta, toinen pitkästä ja sporttisesta naisesta, kolmas tykkää pyöreistä. Joku toivoo kumppanikseen räväkkää ja pulppuavaa naista, toinen viihtyy tasaisen rauhallisen kotiihiiren kanssa. Makuja on yhtä monia kuin on miehiä. Olet aivan yhtä viehättävä kuin kuka tahansa muukin. Huomaat sen viimeistään sitten, kun se oikea osuu kohdallesi.